
Nr.133069/18.11.2024
REFERAT DE APROBARE
la proiectul de hotărâre privind  modificarea statului de funcții al Aparatului de specialitate al Primarului municipiului Alba Iulia, începând cu data de 1 decembrie 2024
I. Expunere de motive

Proiectul de act administrativ inițiat vizează modificarea statului de funcții al Aparatului de specialitate al Primarului municipiului Alba Iulia, începând cu data de 1 decembrie 2024, întocmit pe baza propunerii formulate de către conducătorii structurilor organizatorice.

II. Descrierea situaţiei actuale

Având în vedere structura Direcției tehnice, dezvoltare, aflată în Aparatul de specialitate al Primarului municipiului Alba Iulia, aprobată prin HCL nr. 11/2024, ca urmare a reorganizării, începând cu data de 1 martie 2024, se consideră oportun actualizarea acesteia în baza referatului formulat de către conducătorul direcției, care propune următoarele modificări, prevăzute în anexele la prezenta hotărâre:
a)  Se  transformă 2 posturi, funcții contactuale de execuție vacante de consilier IA, studii S, grad profesional superior din  Compartimentul centru de comandă pentru managementul traficului din cadrul Direcției tehnice, dezvoltare,  aflată în Aparatul de specialitate al Primarului municipiului Alba Iulia, în : 

       - 1 funcție publică de execuție vacantă de inspector, studii S, clasa I, grad profesional superior 

și

               - 1 funcție publică de execuție vacantă de consilier, studii S, clasa I, grad profesional superior.
III. Baza legală
Art. 129 alin. (2) lit. „a”, alin. (3) lit. „c”, art. 370, art. 405, art. 407, art. 409 din OUG nr. 57/2019 privind Codul administrativ, cu modificările și completările ulterioare;

Ordinul nr. 126/2024 privind stabilirea numărului maxim de posturi pentru anul 2024, emis de Instituția Prefectului județului Alba; 

HCL nr. 40/2024 privind aprobarea bugetului general de venituri şi cheltuieli pe anul 2024, cu modificările și completările ulterioare.
Având în vedere cele expuse, în temeiul art. 136 alin. (1) din OUG nr. 57/2019 privind Codul administrativ, potrivit căruia proiectele de hotărâri pot fi iniţiate de primar, de consilierii locali sau de cetăţeni, iar elaborarea acestora se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului, în condiţiile legii, iniţiez prezentul proiect de hotărâre.
Primar,

Pleșa Gabriel-Codru

